आज की कसौटी पर खरी नहीं उतरती। लेकिन परंपरा होती है। परंपरा तो जब शुरू होती है, वह विकसित हुई चली जाती है। नए–नए विचार आते हैं। भाषा भी बनती है। देखिए, बाबू हरिश्चंद्र ने लिखा कि खड़ी बोली में कविता नहीं हो सकती। चुनौती दे दी उन्होंने। तो अब उस वक्त...उसके बाद मैथिलीशरण गुप्त और श्रीधर पाठक जैसे दो ऐसे कवि थे जिन्होंने कहा, कैसे नहीं हो सकती और उन्होंने कविता करने का प्रयत्न किया। उनका प्रयत्न....आज हम मैथिलीशरण गुप्त जी को कवि नहीं मानते? लेकिन वह आदमी तो पहला था, जिसने खड़ी बोली में कविता करने...जैसे श्रीधर पाठक ने कविता करने कोशिश की और धीरे–धीरे वह कविता की भाषा सर्वेश्वरदयाल तक आ गई....और उसके बाद अब कहाँ पहुँच गई। तो यह तो निरंतर विकसित होता रहता है। हमेशा चीज विकसित होती है। जो मैंने अपनी लघुकथा लिखी थी 1939–40 में....और बाद में मैेने अब लिखी–उनमें बड़ा अंतर है। भाषा का भी, भाव का भी। सब अंतर आता जाता है। लेकिन सही अंतर अब देखिए न विकसित होते–होते....चैतन्य जी की इस पुस्तक में अब ऐसी गहरी दार्शनिकता भाव–भंगिमाओं के साथ लिखी है। इसमें पुराने प्रतीक भी आ गए। पुराणकथाएँ....युधिष्ठिर भी है। युधिष्ठिर का यक्ष भी है। रानी रूपमती भी आती है। और हर लघुकथा, जैसा मैंने कहा कि मैं एक लघुकथा,जैसा मैंने कहा कि मैं एक लघुकथा पर निशान लगाऊँ जिसे पढ़कर सुनाऊँगा और निशान लगा लिया तो सारी किताब में निशान ही लगाता रहा।.....इससे पता लगता है कि इन लघुकथाओं का क्या मूल्य है।.......तो आज जो विकसित होती हुई लघुकथा यहाँ पहुँच गई है, चैतन्य जी तक और इससे भी आगे बढ़ेगी।